ai4bharat/Pralekha huggingface dataset:
وزیراعظم کا دفتر
وزیر اعظم 17مئی کو ٹرائی کی سلور جوبلی تقریبات کے موقع پر منعقد ہونے والے پروگرام سے خطاب کریں گے
وزیر اعظم 5جی ٹیسٹ بیڈ لانچ کریں گے،جو ہندوستانی صنعت اور اسٹارٹ اَپس کے لئے ایک معاون ایکو سسٹم کو اہل کرے گا، جو انہیں 5جی اور ان کی اگلی نسل کی ٹیکنالوجی میں مصنوعات،پروٹو ٹائپ،حل اور الگورتھم کی توثیق کرنے میں مدد فراہم کرے گا
نئی دہلی:16؍مئی2022:
وزیر اعظم جناب نریندر مودی 17مئی 2022ء کو صبح گیارہ بجے ٹیلی کام ریگولیٹری اتھارٹی آف انڈیا کی سلور جوبلی تقریبات کے موقع پر ویڈیو کانفرنسنگ کے توسط سے ایک پروگرام کو خطاب کریں گے۔ اس موقع پر وزیر اعظم ایک ڈاک ٹکٹ بھی جاری کریں گے۔
پروگرام کے دوران وزیر اعظم آئی آئی ٹی مدراس کی قیادت میں کل 8اداروں کے ذریعے ایک کثیر ادارہ جاتی تعاون پروجیکٹ کی شکل میں تیار کئے گئے 5جی ٹیسٹ بیڈ کا بھی آغاز کریں گے۔پروجیکٹ میں حصہ لینے والے دیگر اداروں نے آئی آئی ٹی دہلی، آئی آئی ٹی حیدرآباد، آئی آئی ٹی بامبے، آئی آئی ٹی کانپور، آئی آئی ایس سی بنگلور، سوسائٹی فار اَپلائیڈ مائیکروویو الیکٹرونکس انجینئرنگ اینڈ ریسرچاور سینٹر آف ایکسی لینس اِن وائرلیس ٹیکنالوجی  شامل ہیں۔ اس پروجیکٹ کو 220 کروڑ روپے سے زیادہ کی لاگت سے تیار کیا گیا ہے۔ٹیسٹ بیڈ ہندوستانی صنعت اور اسٹارٹ اَپ کے لئے ایک معاون ایکو سسٹم کا اہل کرے گا، جو انہیں 5جی اور اگلی نسل کی ٹیکنالوجی میں اپنی مصنوعات ، پروٹوٹائپ ، حل اور الگورتھم کی توثیق کرنے میں مدد کرے گا۔
ٹرائی کا قیام 1997ء میں ٹیلی کام ریگولیٹری اتھارٹی اف انڈیا ایکٹ 1997 کے ذریعے کی گئی تھی۔
وزیراعظم کا دفتر
وزیراعظم نے دہلی میں آتشزدگی کے المناک حادثے میں ہلاک شدگان کے تئیں اظہار تعزیت کیا
پردھان منتری قومی ریلیف فنڈ سے مدد کا اعلان
وزیراعظم جناب نریندر مودی نے دہلی میں آتشزدگی کے المناک حادثے میں جانوں کے اتلاف پر تعزیت کا اظہار کیا ہے۔
وزیراعظم نے آتشزدگی کے اس حادثے میں ہلاک شدگان کے لواحقین کو پردھان منتری قومی ریلیف فنڈ  سے دو- دو لاکھ روپے اور زخمیوں کو 50 ہزار روپے مدد کے طور پر دینے کا اعلان بھی کیا ہے۔
اپنے ایک ٹوئیٹ میں وزیراعظم نے کہا:
’’دہلی میں آتشزدگی میں ہوئی ہلاکتوں سے بہت رنجیدہ ہوں۔ اس حادثے میں اپنے عزیز و اقارب کو گنوا دینے والوں کے ساتھ میری دلی تعزیت۔ سانحہ میں زخمی ہونے والوں کی جلد صحتیابی کے لئے دعاگو ہوں۔‘‘
وزیراعظم کے دفتر کے ایک ٹوئیٹ میں کہا گیا ہے؛
’’دہلی میں آتشزدگی کے المناک سانحے میں مرنے والوں کے لواحقین کو پی ایم این آر ایف سے ہر ایک کو دو لاکھ روپے دئیے جائیں گے۔ جبکہ زخمی ہونے والے افراد کو 50000 روپے کی رقم امداد کے طور پر دی جائے گی: وزیراعظم ‘‘
وزارت خزانہ
پردھان منتری مدرا یوجنا کے تحت 3.22 لاکھ کروڑ روپئے کے ہدف کے مقابلے میں ، مالی برس 21-2020 میں 3.50 لاکھ کروڑ روپئے کی منظوری
پردھان منتری مدرا یوجنا کے آغاز کے بعد سے اس کے تحت 17.32 لاکھ کروڑ روپئے کی منظور شدہ رقم کے ساتھ 32.53 کروڑ سے زیادہ کے قرضے دیئے گئے
پردھان منتری مدرا یوجنا  کے تحت، حکومت قرض دینے والے 150 سے زیادہ ممبران اداروں  کے ذریعے منظوری کی جانے والی رقوم کے لیے سالانہ اہداف مختص کرتی ہے۔ یہ معلومات خزانہ کے مرکزی وزیر مملکت ڈاکٹر بھاگوت کشن راؤ کراڈ نے آج راجیہ سبھا میں ایک سوال کے تحریری جواب میں دی۔
وزیر موصوف نے کہا کہ بدلے میں ایم ایل آئیز اپنی متعلقہ ریاست وار ہدف کو علاقے کی صلاحیت، ان کی موجودگی اور دیگر متعلقہ پیرامیٹرس کے مطابق طے کرتی ہیں۔ مالی برس 21-2020 میں کامیابی کے مطابق ایم ایل آئیز کے لیے مختص کردہ اہداف منسلک ہیں۔
پی ایم ا یم وائی کے اہداف سے متعلق ایک سوال کا جواب دیتے ہوئے، وزیر موصوف نے کہا کہ اس اسکیم کے تحت قومی سطح کے اہداف کو، سائے مالی برس 21-2020 میں کووڈ-19 وبا کے باعث، اسکیم کے آغاز سے ہی مسلسل پورا کیا گیا ہے۔ مالی برس 21-2020 میں پی ایم ایم وائی کے تحت 3.50 لاکھ کروڑ روپئے کے اہداف کے مقابلے میں 3.22 لاکھ کروڑ روپئے کی رقم منظور کی گئی ۔
اسکیم کے تحت 10 لاکھ روپئے تک کا ادارہ جاتی قرض، بہت چھوٹے/ چھوٹی اکائیوں کو ایم ایل آئیز کی طرف سے فراہم کیا جاتا ہے جس کا مقصد مال کی تیاری، تجارت، خدمات کے شعبوں میں اور زراعت سے منسلک سرگرمیوں کے لیے بھی آمدنی پیدا کرنے کے ذرائع کی راہ ہموار کرنا ہے۔
اپریل 2015 سے اپنے آغاز کے بعد سے ،مدرا پورٹل پر ایم ایل آئیز کے ذریعے اپ لوڈ کردہ اعداد وشمار کے مطابق ، وزیر موصوف نے بتایا کہ 31 دسمبر 2021 تک، پی ایم ایم وائی کے تحت 17.32 لاکھ کروڑ روپئے کی منظور شدہ رقم ، 32.53 کروڑ سے زیادہ قرضوں کے لیے فراہم کی گئی۔
وزیر موصوف نے متعدد اقدامات کی فہرست بیان کی جو حکومت کی طرف سے اس اسکیم کے نفاذ کو بہتر بنانے کے لیے کئے گئے ہیں، جن میں دیگر چیزوں کے ساتھ شامل ہیں:
- پی ایس بی لونس ان 59 منٹس اور ادیاممترا پورٹل کے ذریعے آن لائن درخواستوں کی گنجائش؛
- سرکاری شعبے کے کچھ بینکوں  نے پی ایم ایم وائی کے تحت خودکار منظوریوں کے لیے آخر سے آخر تک ڈیجیٹل قرضے فراہم کئے ہیں؛
- شراکت داروں کے درمیان اسکیم کی تشہیر میں اضافے کے لیے پی ایس بیز اور مدرا لمیٹڈ کی جانب سے تشہیری مہمات؛
- درخواست فارموں کی سہل کاری؛
- سرکاری شعبے کے بینکوں  میں مدرا نوڈل افسران کی نامزدگی؛
- پی ایم ایم وائی وغیرہ کے ضمن میں پی ایس بیز کی کارکردگی کی وقت وقت سے نگرانی۔
وزیر موصوف نے یہ بھی بتایا کہ’صارف کی رازداری کی ذمے داریوں‘ سے متعلق بھارت کے ریزروبینک کے ماسٹر سرکولر نمبر آر بی آئی /16-2015/59 بتاریخ یکم جولائی 2015 کے پیرا نمبر 5 کے مطابق بینکوں کو بینکاروں اور گاہک کے درمیان معاہدے کے تعلق سے ابھرنے والی رازداری کو برقرار رکھنا ہوگا اور اس طرح ، سرکولر میں فراہم کردہ حالات کے تحت ، اس کے سواء اس طرح کی کوئی بھی معلومات تیسرے فریق کو نہیں بتائی جائیں گی۔
۔۔۔۔۔۔۔۔۔۔۔
ش ح۔ا ع۔ر ا۔
U-1308
(Visitor Counter : 97
صدر جمہوریہ کا سکریٹریٹ
صدر جمہوریہ ہند کل 74ویں یوم جمہوریہ کے موقع پر قوم سے خطاب کریں گی
صدر جمہوریہ ہند محترمہ دروپدی مرمو کل  74ویں یوم جمہوریہ کے موقع پر قوم سے خطاب کریں گی۔
ان کا خطاب 1900 بجے سے آل انڈیا ریڈیو  کے تمام قومی نیٹ ورک پر نشر کیا جائے گا اور دور درشن کے تمام چینلوں پر پہلے ہندی میں اور پھر اس کے بعد انگریزی ورژن میں نشر کیا جائے گا۔ دور درشن پر ہندی اور انگریزی میں خطاب کی نشریات کے بعد دور درشن کے علاقائی چینلوں کے ذریعہ علاقائی زبانوں میں نشریات کی جائیں گی۔ اے آئی آر علاقائی زبانوں کے ورژن 2130 بجے کے بعد سے اپنے متعلقہ علاقائی نیٹ ورکس پر نشر کرے گا۔
کوئلے کی وزارت
ناردرن کولڈ فیلڈس لمٹیڈ اوور برڈین سے ایم –سینڈ پیدا کرے گا
پائیدار کانکنی اور ‘فضلہ سے دولت ’ پیدا کرنے پر توجہ مرکوز
ناردرن کولڈ فیلڈس لمٹیڈ  ، منی رتنا کول پیدا کرنے والی کمپنی اپنے املوہری پروجیکٹ میں سول ورکس میں تعمیر میں استعمال ہونے والا بنیادی مواد ‘ ایم- سینڈ ’ کی پروڈکشن شروع کرنے کے لئے بالکل تیار ہے۔یہ اقدام وزارت کوئلہ کی سرپرستی کےتحت قدرتی وسائل کو زیادہ سے زیادہ استعمال کرنے اور کانکنی کے برے اثرات کو کم سے کم کرنے کے لئے پائیدار طریقوں کے فروغ پر مبنی ہے۔ماحولیات کے توازن پر توجہ مرکوز کرتے ہوئے تجارت کو متنوع بنانے پر نظر رکھتے ہوئے کمپنی نے خام مواد کے طور پر اپنے اوور برڈن  کا استعمال کرتے ہوئے ایک ریت مینوفیکچرنگ پلانٹ قائم کیا ہے۔
کمپنی کا ماحول دوست اقدام ندی کے کناروں کے کٹاؤ کے تحفظ کے لئے اور آبی ایکوسسٹم کے تحفظ کے لئے معاون ثابت ہوگا۔ فی الحال این سی ایل نے کام کرنے کی اجازت  حاصل کرلی ہے،جس سے کمرشیل پروڈکشن اور ایم –ریت کی نیلامی جو اگلے مہینے شروع ہوسکتی ہے،کی راہ ہموار ہوگی۔
ہوش ربا 410 ملین مکعب میٹر کے ا وور برڈن  کو نیچے کے کوئلے کے اخراج کے لئے ہٹانے کی ضرورت ہے۔ کوئلے کی سطح سے اوپر کے مواد کو اوور برڈن  کے طورپر جانا جاتا ہے۔ یہ بڑی مقدار نکالنے جانے والے کوئلے کی مقدار سے چار گنا ہے۔ این سی ایل اپنے دس اوپن -پٹ کانوں سے سالانہ 122 ملین ٹن کوئلے سے زیادہ پیدا کرتا ہے۔اوور برڈن  کی زبردست مقدار لمبی جگہیں گھیرتی ہے اور ایک فضلہ مادہ ہے۔
یہ شاندار اقدام کمپنی ، حکومت اور مقامی اسٹیک ہولڈرس کے لئے ہر لحاظ سے مفید ہے۔ این سی ایل سالانہ تین لاکھ مکعب میٹر ایم –ریت پید اکرے گا اور یومیہ ایک ہزار مکعب میٹر ریت بنانے کے لئے 1429 مکعب میٹر اوو ربرڈن روزانہ استعمال کرے گا۔تیار شدہ ‘ ایم –ریت کی ’ زیادہ سستی قیمت کی بنیاد پر مارکیٹ میں موجودہ دستیاب ریت کے مقابلے میں زیادہ بہتر یا مساوی معیار پر ای –نیلامی کی جائے گی۔
اس پلانٹ کے کامیاب آغاز کے بعد کمپنی مختلف پروڈکشن پروجیکٹ میں ایم سینڈ بنانے والے یونٹس کے لئے اس طرح کے اختراعی اوور برڈن کو قائم کرنے پر بھی غور کررہی ہے۔ سلیکا کی اچھی کمپوزیشن رکھنے والے این سی ایل کے ٹاپ سوائل کے تناظر میں اس امکان کا بھی پتہ لگایا جارہا ہے کہ شمسی پینلز ، گلاس ، جی آر پی پائپس اور دوسرے مواد بنائے جائیں۔
این سی ایل کول انڈیا لمٹیڈ کے اہم سبسڈیز میں سے ایک ہے ، جو اپنے دس اعلیٰ طورپر میکانیکی کانوں اور بجلی کے شعبے کی ضروریات کو پورا کرنے میں اپنے مرکزی کردار کے لئے جانا جاتا ہے۔ کمپنی بالترتیب مدھیہ پردیش اور اتر پردیش کی ریاستوں کے سنگرولی اور سون بھد ر اضلاع میں واقع ہے اور موجودہ مالی سال 23-2022 کے لئے 122 ملین ٹن کے کوئلے کے پروڈکشن اور ڈسپیچ اہداف کی ذمہ داری اس کے حوالے کی گئی ہے۔
وزارات ثقافت
ثقافت کے وزیر پرہلاد سنگھ پٹیل نے تمل ناڈو کی مورتی شاخ کو 13ویں صدی کی بھگوان رام لکشمن اور دیوی سیتا کی کانسے کی بیش قیمتی مورتیاں سونپیں
ثقافت اور سیاحت کے مرکزی وزیر مملکت  جنا ب پرہلاد سنگھ پٹیل نے آج یہاں نئی دلی میں دھروہر بھون میں اے ایس آئی ہیڈ کوارٹر میں منعقدہ ایک تقریب کے دوران تمل ناڈو کی حکومت کی مورتی شاخ کو بھگوان رام، لکشمن اور دیوی سیتا کی کانسے کی مورتیاں سونپیں۔ اس موقع پر ثقافت کی وزارت، اے ایس آئی اور تمل ناڈو سرکارکے سینئر افسران بھی موجود تھے۔
اس سے پہلے 15 ستمبر 2020 کو لندن کے میٹرو پولیٹن پولس کی جانب سے لندن میں بھارت کے ہائی کمیشن کو کانسے کی تین مورتیاں حوالے کی گئی تھیں۔ 1958 میں کی گئی فوٹو ڈاکیومینٹیشن کے مطابق یہ مورتیاں تمل ناڈو کے ناگا پٹنم ضلع کے انندمنگلم میں واقع شری راج گوپال ویشنو مندر  کی ہیں۔ تمل ناڈو پولیس کی مورتی شاخ کے ذریعے کی گئی جانچ کے مطابق یہ مورتیاں 24-23 دسمبر 1978 کو شری راج گوپال ویشنو مندر سے چوری کی گئی تھیں۔
بھگوان رام لکشمن اور سیتا دیوی کی یہ کانسے کی مورتیاں بھارت کے دھات کے فن کی انمول مورتیاں ہیں اور ان کی لمبائی بالترتیب 90.5 سینٹی میٹر، 78 سینٹی میٹر اور 74.5 سینٹی میٹر ہیں۔ اسٹائل کے حساب سے یہ مورتیاں 13 ویں صدی عیسوی سے پہلے کی ہیں۔
مورتیوں کو سونپنے کی تقریب کے دوران میڈیا کو تفصیلات بتاتے ہوئے وزیر موصوف نے اس بات کو اجاگر کیا کہ وزیر اعظم جناب نریندر مودی کی اہل قیادت میں 2014 کے بعد سے ہندوستان کو بیرون ملکوں سے کل 40 اینٹکس  موصول ہوئی ہیں، جبکہ 2014 سے پہلے سال 1976 کے بعد سے اس طرح کے صرف 13 اینٹکس واپس لائے گئے تھے۔
انہوں نے ہندوستان کے محکمہ آثار قدیمہ خصوصی تمل ناڈو سرکار کی مورتی شاخ، ڈی آر آئی اور لندن میں بھارت کے ہائی کمیشن کو ان نایاب وقیمتی مورتیوں کو واپس ہندوستان لانے میں ان کی مسلسل انتھک کوششوں کے لئے ان کو مبارکباد پیش کی۔
وزیر موصوف نے اعلان کیا کہ ہندوستان کی آزادی کی 75 ویں سالگرہ کی یادگاری تقریب کے حصے کے طور پر ہندوستان کی آزادی کی تحریک، مجاہدین آزادی کی زندگی، ہندوستان کی روایات وراثت اور ثقافت، سیاحت کے فروغ اور ترغیب کے علاوہ قومی اہمیت سے جڑے دیگر موضوعات جیسے علاقوں میں کام کرنے والی ایجنسیوں، درخواست دہندگان کو سابق وزیر اعظم آنجہانی اٹل بہاری واجپئی کی سالگرہ سے شروع ہونے والی مدت 25 دسمبر 2020 سے اگست2021 تک کے دوران اے ایس آئی کے مختلف یادگاروں  میں شوٹنگ، فوٹو گرافی کے لئے فیس کی ادائیگی سے چھوٹ دی جائے گی۔ اس طرح کے شوٹنگ سرگرمیاں کرنے کی خاطر ایجنسیوں، درخواست دہندگان کو منظوری پانے کے لئے آن لائن درخواست کرنا ہوگی۔
پس منظر
اگست 2019 میں لندن میں بھارت کے ہائی کمیشن کو انڈیا پرائیڈ پروجیکٹ کے ذریعے مطلع کیاگیا تھا کہ تمل ناڈو میں وجے نگرا کے دور میں بنائے گئے ایک مندر سے بھگوان شری رام دیوی سیتا اور لکشمن اور ہنومان کی 4 نایاب مورتیاں چوری کی گئی تھیں اور یہ ہندوستان سے باہر اسمگل کی گئی تھیں۔ ہوسکتا ہے برطانیہ میں یہ مورتیاں اسمگل کی گئی ہوں۔
...............................................................
م ن، ح ا، ع ر
U-7345
(Visitor Counter : 150
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو 184.12 کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 16.45 کروڑ سے زیادہ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
25)؍مارچ 2022کے مطابق)
|
|
فراہم کی گئی خوراکیں
|
|
1,84,12,85,555
|
|
بچی ہوئی خوراکیں
|
|
16,45,41,016
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 184.12کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 16.45 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارات ثقافت
وندے بھارتم کا فائنل مقابلہ 19دسمبر کو نئی دلی میں منعقدہوگا
تمام چار زون کے 949 ڈانسر س پر مشتمل 73 گروپوں نے گرینڈ فنالے کے لئے کوالی فائڈ کیا ہے
480 ڈانسروں کو منتخب کیا جائے گا ، جو نئی دلی میں یوم جمہوریہ 2022 کے پروگرام میں اپنے فن کا مظاہرہ کریں گے
شمال ،جنوب ، مشرق ، مغرب ، چار زون کے 949 ڈانسروں پر مشتمل 73 گروپ آزادی کا امرت مہوتسو کے تحت منعقد کئے گئے کل ہند ڈانس مقابلے کے ‘‘وندے بھارتم نرتیہ اتسو ’’ کے گرینڈ فنالے میں شرکت کریں گے ۔ یہ فائنل مقابلے 19 دسمبر کو نئی دلی کے جواہر لال نہرو اسٹیڈیم کے آڈیٹوریم میں منعقد ہوگا۔ وزارت دفاع اور کلچر کی وزارت نے بھارت کی آزادی کے 75 برسوں کی یاد میں آزادی کا امرت مہوتسو کے ایک حصے کے طور پر ‘‘ وندے بھارتم - نرتیہ اتسو ’’ شروع کرنے کا اعلان کیا تھا ۔ یہ جن بھاگیداری پر مبنی ایک منفرد پہل ہے ،جس کا بنیادی مقصد پورے ملک سے بہترین رقاص کو منتخب کرنا اور انہیں یوم جمہوریہ کی پریڈ 2022 میں اپنے فن کا مظاہرہ کرنے کا موقع فراہم کرنا ہے۔
گرانڈ فنالے میں تمام رقاص ،اس اعزازکے لئے اپنی بھرپور کوشش کریں گے ، جو زندگی میں صرف ایک بار حاصل ہوتا ہے ۔ یہ لوگ یوم جمہوریہ کی پریڈ میں اپنے فن کا مظاہرہ کریں گے جو نہ صرف پورے بھارت میں دیکھا جاتا ہے بلکہ پوری دنیا کے لوگ اسے دیکھتے ہیں۔
زون کی سطح پر مقابلوں کے لئے 2400 رقص کرنے والوں کے ساتھ 200سے زیادہ ٹیمیں منتخب کی گئی تھیں ،جس میں 104 گروپوں نے معزز جیوری کے سامنے رقص کرنے کی اپنی صلاحیتوں کا مظاہرہ کیا۔ اس میں شامل گروپ کلاسیکی ، لوک رقص، قبائلی رقص وغیرہ پیش کررہے ہیں۔ تمام زمروں میں پورے ملک کے تمام طبقوں کے لوگوں نے پورے جوش وخروش کے ساتھ اس مقابلے میں حصہ لیا جس سے ایک بھارت شریشٹھ بھارت کے جذبے کا اظہار ہوتا ہے۔
گرینڈ فنالے میں منتخب ہونے والے 480 ڈانسروں کو فاتح قرار دیا جائے گا اور انہیں 26 جنوری 2022 کو نئی دلی کے راج پتھ پر منعقد ہونے والی جمہوریہ کی پریڈ میں اپنے فن کا مظاہرہ کرنے کا سنہرا موقع ملے گا۔
وندے بھارتم مقابلہ 17 نومبر کو ضلع کی سطح پر شروع ہوا تھا ،جس میں 323 گروپوں کے 3870 سے زیادہ شرکاء نے اپنے فن کا مظاہرہ کیا ۔ ضلع کی سطح پر کامیابی پانے والوں کا مقابلہ ریاستی سطح پر 30 نومبر 2021 کو منعقد ہوا۔ ریاستی سطح پر مقابلوں کے لئے 20 سے زیادہ ورچو ئل مقابلے منعقدہوئے ، جو 5دن تک 4 دسمبر 2021 تک جاری رہے۔
ریاستی سطح پر 3000 سے زیادہ ڈانسروں پر مشتمل 300سے زیادہ گروپ منتخب کئے گئے ۔اس طر ح تما م امیدوار وں کو قومی سطح پر اپنی صلاحیتوں کا مظاہرہ کرنے کے لئے ایک ماہ کا وقت ملا ۔
گرینڈ فنالے مقابلہ وندے بھارتم کے فیس بک اور یو ٹیوب چینل کے آفیشیل پیج کے علاوہ ویب سائٹ :

او رموبائل ایپلی کیشن پر براہ راست دیکھا جاسکتا ہے۔
کامرس اور صنعت کی وزارتہ
اجوائن کی برآمد میں 2013 سے اب تک تقریباً 158 گنا اضافہ ہوا
جنوری 2022 میں ہندوستان سے تیار مال کی برآمدات تقریباً 336 ارب ڈالر تک پہنچ گئی
برآمدات کے فروغ کے لئے حکومت متعدد سرگرم اقدامات کر رہی ہے
ہندوستان میں اجوائن کی برآمد میں اپریل سے دسمبر 2021 کی مدت میں گزشتہ برس کی اسی مدت کے مقابلے تقریباً 158 گنا اضافہ ہوا اور یہ 2013 کے 1.5 ملین ڈالر سے بڑھ کر 3.7 ملین ڈالر ہو گئی۔
ہندوستان سے اجوائن کی برآمد کے خاص ممالک میں امریکہ ، سعودی عرب ، کنیڈا ، نیپال  اور برطانیہ  ہیں۔
ہندوستان میں برآمدات میں لگاتار اضافہ ہو رہا ہے۔ قابل ذکر بات یہ ہے کہ جنوری 2022 میں ہندوستان سے تیار مال کی برآمد 23.69 اضافے کے ساتھ 34.06 ارب ڈالر ہو گئی، جبکہ جنوری 2021 میں یہ 27.54 ارب ڈالر تھی۔
ہندوستان سے تیار مال کی برآمد 20-2019 میں یہ 228.9 ارب ڈالر تھی۔ حکومت برآمدات میں اضافے کے لئے متعدد سرگرم اقدامات کر رہی ہے۔ برآمدات کے سیکٹر کو خاص طور سے عالمی وباء کے دوران درپیش رکاوٹوں کو دور کرنے کے لئے ماہرین کا ایک نگراں ڈیسک تشکیل دیا گیا۔
کامرس محکمے کے تحت مختلف ایکٹ پر نظر ثانی کی جا رہی ہے تاکہ بے کار اور فرسودہ شقوں کو ہٹایا جا سکے۔ دو طرفہ تجارت کے متعدد سمجھوتوں پر سرگرمی سے کام چل رہا ہے۔ حکومت ہند ملک کے ہر ضلع کو برآمدات کا مرکز بنانے کے لئے کوشاں ہے۔ برآمد کاروں کو مختلف اسکیموں کے ذریعے مدد بھی فراہم کی جا رہی ہے۔
ایکسپورٹ لائسنس مہیا کرانے اور برآمد کاروں کی شکایات کے ازالے کے لئے ایک آئی ٹی پر مبنی پلیٹ فارم کام کر رہا ہے۔ حکومت ہندوستانی برآمدات برانڈنگ کی ویلیو بڑھانے پر بھی کام کر رہی ہے تاکہ ایک معتبر سپلائر کے طور پر ہندوستان کی ساکھ مضبوط ہو اور ملک کو عالمی معیارات کے مطابق کرنے کے لئے متعدد اقدامات زیر عمل ہیں۔
صدر جمہوریہ کا سکریٹریٹ
بیساکھی، وِشو، رونگالی بیہو، نبا برشا، ویساکھڈی، پوٹھانڈو، پیراپو کے موقع پر
صدر جمہوریہ ہند کی مبارکباد
نئی دہلی، 13اپریل2020،صدرجمہوریہ ہند جناب رام ناتھ کووند نے ملک کے مختلف حصوں میں 13اور 14اپریل 2020 کو منائے جانے والے ویساکھی، وِشو، رونگالی، بیہو، نبا برشا، ویساکھڈی، پوٹھانڈو، پیراپو کے موقع پر مبارکباد پیش کی ہے۔ انہوں نے اپنے پیغام میں کہا ہے کہ ویساکھی، وِشو، رونگالی بیہو، نبا برشا، ویساکھڈی، پوٹھانڈو، پیراپو کے مبارک موقع پر میں بھارت اور بیرون بھارت سکونت پذیر اپنے تمام اہل وطن کو گرمجوشانہ مبارکباد اور نیک تمنائیں پیش کرتا ہوں۔
یہ تیوہار بھارت کی ثقافتی گونا گونی میں مضمر اتحاد کی علامت ہے۔ ساتھ ہی ساتھ یہ ہمارے کاشتکاروں کیلئے بھی جشن کا موقع ہوتے ہیں۔ ہمارے کاشتکاروں کوہمیشہ سے ہی اظہار تشکر کے مرکز میں رکھا جانا چاہئے، کیونکہ نہ صرف یہ کہ وہ ہمارے لئے اناج اگاتے ہیں، بلکہ اپنی مسلسل جدو جہد اور محنت سے ہمارے لئے خوراک سلامتی اور خوشحالی بھی فراہم کرتے ہیں۔
ہم فی الحال کووڈ اُنیس کی غیر معمولی چنوتی کا سامنا کر رہے ہیں۔ آئیے اس سال ہم سب اِن تیوہاروں کو مناتے ہوئے اپنے اس مشترکہ عزم کا اعادہ کریں کہ ہم سماجی فاصلہ برقرار رکھنے کے اصولوں پر عمل کرتے ہوئے اور پوری احتیاط کے ساتھ کورونا وائرس کو شکست دیں گے۔
۔۔۔۔۔۔۔۔۔۔۔
U-1665
(Visitor Counter : 88
صحت اور خاندانی بہبود کی وزارت
عام بجٹ نے آیوشمان بھارت کے لئے 154.87 فیصد اضافے اور مجموعی طور پر 18.67 فیصد کے ساتھ صحت کے شعبے کو مستحکم کیا ہے
نیشنل ریسرچ فاؤنڈیشن ملک میں تحقیق کے شعبے کو مستحکم کرنے کی جانب ایک عظیم قدم ہے
نئی دلّی، 05 جولائی/ عام بجٹ 2019 -20 وزیر اعظم جناب نریندر مودی کے حکمرانی کے نظرئیے اور قطعیت پسندی کا عکاس ہے۔ یہ بجٹ ترقیاتی اور عوام مرکزی بجٹ ہے۔ وزیر خزانہ محترمہ نرملا سیتا رمن نے ”قوم کو اولیت “ کے ایجنڈے کے نظرئیے کے پیش نظر ایک سنگ میل بجٹ پیش کیا ہے۔ اس امر کا اظہار وزیر صحت و کنبہ بہبود ڈاکٹر ہرش وردھن نے عام بجٹ برائے سال 2019-20 کا خیر مقدم کرتے ہوئے کیا۔ ڈاکٹر ہرش وردھن نے وزیر اعظم جناب نریندر مودی اور وزیر خزانہ کا شکریہ ادا کرتے ہوئے مزید کہا کہ یہ بجٹ غریب موافق ، کسان موافق، حاشیہ سے نیچے زندگی بسر کرنے والوں کے موافق اور ملک بھر کے تمام شعبوں کی ترقیات موافق بجٹ ہے۔
ڈاکٹر ہرش وردھن نے کہا کہ اس جامع بجٹ نے تمام شعبوں کو مد نظر رکھا ہے، جس میں و زراعت، ٹرانسپورٹ، بنیادی دھانچہ، شماجی شعبے، چھوٹے اور درمیانہ کسان، خواتین اور بچے، انٹر پرنیورشپ، نو جوان، بزرگ اور شہریوں کا تحفظ شامل ہیں۔ اس بجٹ میں دیہی علاقوں کی ترقیات پر توجہ مرکوز کی گئی ہے جبکہ مستقبل کے بھارت کے ڈیجیٹل شعبے کی ترقی اور اسٹارٹ اپ انڈیا کی یقین دہانی کرائی گئی ہے۔
مرکزی وزیر صحت نے مزید کہا کہ بجٹ میں وزارت صحت کے لئے مجموعی رقم میں سے زائد از 18.67 فیصد کا اضافہ قابل ستائش ہے۔ یہ اضافہ ملک میں صحت کے شعبے کے لئے دی گئی اہمیت کا عکاس ہے۔گزشتہ بجٹ کے مقابلے میں اس بجٹ میں 9859.12 کروڑ روپئے کی اضافی تخمینہ جاتی رقم مختص کی گئی ہے جبکہ گزشتہ بجٹ میں یہ تخمینہ جاتی رقم 52800 کروڑ روپئے تھی جبکہ موجودہ مالی سال کے لئے یہ رقم 62659 کروڑ روپئے ہے۔ فلیگ شپ پروگرام آیوشمان بھارت کے لئے بھی 154.87 فیصد  کا اضافہ دیکھا گیا ہے
ڈاکٹر ہرش وردھن نے کہا کہ اداروں کو تقویت بخشنے کے پروگرام کے ایک حصے کے طور پر جو کہ ملک میں صحتی نظام کے نیٹ ورک کا ایک مربوط ستون ہے، بنیادی ڈھانچہ جاتی رکھ رکھاؤ کے عمل کے لئے 11.42 فیصد کا اضافہ کیا گیا ہے جبکہ پی ایم ایس ایس وائی کے لئے سال 2019-20 کے بجٹ تخمینے میں 4.58 فیصد کی اضافی رقم مختص کی گئی ہے۔ مزید بر اں، ہائر ایجوکیشن فائننسنگ ایجنسی  کے ذریعہ مالی سال 2019 -20 کے دوران پی ایم ایس ایس وائی پروجیکٹوں کے لئے تین ہزار کروڑ روپئے رکھے گئے ہیں۔ شمال مشرقی اداروں کے لئے تخصیص میں 77.12 فیصد کا اضافہ کیا گیا ہے۔
عام بجٹ میں ملک میں خوراک کی ٹیسٹنگ کے نظام سمیت موبائل فوڈ ٹیسٹنگ لیباریٹریوں کو مستحکم کرنے کی غرض سے ایف ایس ایس اے آئی کے لئے زر تخصیص میں 154.24 فیصد کا اضافہ کیا گیا ہے۔ مزید بر آں تمباکو اور تمباکو سے بنی اشیاء پر بنیادی ایکسائز ڈیوٹی عائد کر دی گئی ہے، جس سے تمباکو کو کنٹرول کرنے کی کوششوں میں مدد ملے گی۔
محکمے نے گزشتہ مالی سال کے دوران 52959.56 کروڑ روپئے  خرچ کئے۔
ڈاکٹر ہرش وردھن نے سائنس اور ٹکنالوجی کے وزیر کی حیثیت سے کہا کہ مجوزہ نیشنل ریسرچ فاؤنڈیشن  ریسرچ، تکنالوجی کی ترقی اور تکنالوجی پر مبنی اختراعات اور وزیر اعظم کے نئے بھارت کے نظرئیے کی تکمیل کے لئے ایک زبردست عظیم قدم ہے۔ جیسا کہ مرکزی بجٹ میں کہا گیا ہے کہ این آر ایف ملک میں مجموعی طور پر ریسرچ ایکو سسٹم کو مستحکم کرنے کو یقینی بنائے گا۔
۔۔۔۔۔۔
U. 2900
م۔ ر۔ ر۔
(Visitor Counter : 58
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 191.65 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 15,647 ہے۔
فی الحال زیر علاج مریضوں کی شرح 0.04 فیصد ہے۔
سردست ملک میں شفایابی کی شرح 98.75 فیصد ہے۔
گزشتہ 24 گھنٹوں کے دوران 2,549 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 42587259 ہوگئی ہے۔
پچھلے 24 گھنٹوں کے دوران 1829 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((0.22 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 84.49 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 434962 ٹیسٹ کئے گئے۔
وزارتِ تعلیم
جناب دھرمیندر پردھان نے 10 لاکھ سرکاری اسامیوں کو پُر کرنے کے وزیر اعظم کے فیصلے کا خیر مقدم کیا
تعلیم اور ہنر مندی کی ترقی اور انٹرپرینیورشپ کی وزارت اسامیوں کو جلد سے جلد پُر کرنے کے لیے پرعزم ہے - جناب دھرمیندر پردھان
تعلیم اور ہنرمندی کے فروغ اور صنعت کاری کے مرکزی وزیر جناب دھرمیندر پردھان نے اگلے 1.5 برسوں میں مشن موڈ میں 10 لاکھ سرکاری اسامیاں کو پُر کرنے کے فیصلے کے لیے وزیر اعظم جناب نریندر مودی کا شکریہ ادا کیا ہے۔
جناب دھرمیندر پردھان نے کہا کہ تعلیم اور ہنرمندی کے فروغ کی وزارت اگلے 1.5 برسوں میں اپنے اپنے متعلقہ محکموں میں تمام خالی اسامیوں کو پُر کرنے کے لیے پرعزم ہے۔ انہوں نے اس فیصلے کو اہم اور عوام پر مرکوز قرار دیا، جو روزگار کے منظرنامے کو مزیدابھارےگا اور اس سے بھارت کے نوجوانوں میں بہت زیادہ خوشی اور امید پیدا ہوگی ۔ انہوں نے یہ بھی کہا کہ جواب دہی، عوام پر مبنی حکمرانی اور مقررہ وقت سے پہلے اہداف کو پورا کرنا وزیر اعظم جناب نریندر مودی کی قیادت والی اس حکومت کی پہچان ہے۔ انہوں نے یہ بھی کہا کہ اعلیٰ تعلیمی اداروں، کیندریہ ودیالیوں، جواہر نوودیہ ودیالیوں اور دیگر محکموں میں تمام تدریسی اور غیر تدریسی عہدوں کو جلد از جلد پُر کیا جائے گا۔